title: "Steuben"
text: "Di Steuben waar 1922 \u00fcs M\u00fcnchen \u00f6n Gang braacht. 1931 waar dit Skep ee\u0111er Friedrich Wilhelm von Steuben \u00fcs General von Steuben omd\u00f6\u00f6pet.\nDit Skep es fuar di Norddeutschen Lloyd bereedert. faart. Dat et t\u00f6 dit Jen fan di Taust W\u0101relkrich forseenket waar, es jen fan di gurtest Skepskatastroofen fan di Menskhair.\n\nHistoorii\n\n\u00dcs \"M\u00fcnchen\" t\u00f6 Weeter leten\nDit Skep k\u0101m \u00f6n't Jaar 1922 \u00fcs M\u00fcnchen bi di AG Vulcan Stettin t\u00f6 Weeter en waar fan di 5. Juuni 1923 \u00f6n fuar di Tiinst iin \u00f6n di Nuur\u0111eratlantik iinseet. Dit wiar dit jest Pasajiirskeps-Niibechning ee\u0111er di Jest W\u0101relkrich als erster Passagierschiffs-Neubau des Norddeutschen Lloyd f\u00fcr den Nordatlantikdienst nach dem Ersten Weltkrieg in Dienst gestellt. \nDit Skep l\u00f6p fuar di Norddeutscher Lloyd (NDL). Di M\u00fcnschen wiar al dit tr\u0113rst Skep me di Noom, wat di NDL her.\n\nDie M\u00fcnchen fing \u00f6n di Januwaari fan 1924 en Sesterskep, di Stuttgart. Biiring waar da me trii Pasajiirklasen iinseet.\n\nJest Ombechning\n\u00d6n di Wunter 1925/26 waar di \"M\u00fcnchen\" ombecht, dat di Pasajiiri fan di beeter Klasen wat hooger t\u00f6 sit k\u0101m.\nFan 1925 \u00f6n waar dit Skep uk fuar \"Fuarhaalingsraisen t\u00f6 See\", wat em t\u00f6 Kr\u00fctsfaarten sair, iinseet. Sa waar fan Juuli bit August fan't Jaar 1925 en Polaarfaart maaket.\n\nMalheur en jit en Ombechning\n\u00d6n di 11.\u00a0Februwaari 1930 skul di \"M\u00fcnchen \u00f6n di Haawen fan New York (USA) Fracht ofleer, en diarbi fung dit Skep J\u00f6l. Fan benen bruan dit Skep bal hiilendal \u00fct. Di \"M\u00fcnchen\" waar man efen seeklaar maaket en k\u00fcr \u00f6n di 9.\u00a0Mai me h\u00f6\u00f6r ain Maskiin naa Breemen laap. Diar waar dit Skep bi di Deschimag-Werev AG \u201eWeser\u201c fan di 1.\u00a0Juuli 1930 bit t\u00f6 di 18.\u00a0Januwaari 1931 klaar maaket, fing nii Skostiiner, en di Pasajiir-Iinrochting waar we\u0111er nii taacht.\nIin \u00f6n dit Ofdampr\u00f6\u00f6r waar en Ofdampturbiini iinbecht, en diarme k\u00fcr di \"M\u00fcnchen\" 16,3\u00a0Kneten faar.\n\nOmd\u00f6\u00f6pingen\n\nGeneral von Steuben\n1931 waar dit Skep we\u0111er  \u00f6n Tiinst nomen, en hat fing di Noom General von Steuben, wat en Teeken fan Frinjskep twesken D\u00fctskl\u00f6n en di U.S.A. wiis skul. Me di nii Skostiiner saag di \"General von Steuben\" en bet muar ee\u0111er di Skeepen (Gaui Dampern) Bremen en Europa sa \u00fcs di Columbus \u00fct. \u00dcs Liinienskep waar dit Skep man ek muar aaft iinseet, di \"General v. Steuben\" waar fuaral dit Fuarhaalingsfaartenskep fan di NDL.\n\nSteuben\nFan 1935 \u00f6n waar di \"wit\" General von Steuben bluat jit fuar Kr\u00fctsfaarten me 484 Pasajiiren iinseet, wat fuar al fan di USA \u00fcp Wai ging. J\u00fc wiar dit iinsig Luksus-Fuarhaalingsfaartenskep, wat ek fuar KdF.-Faarten \u00f6nerwai wiar. \nMeren di 30er Jaaren waar dit Skep wit \u00f6nstreeken. 1938 meenti di Reederii, dat dit aur di Politik ek muar rocht pasi wil, dat dit Skep ee\u0111er en amerik\u0101nisk Generaal jeet (Di \u00fc\u0111er Skeepen her Statnoomen sa \u00fcs Bremen of Stuttgart): \u00d6n di November fan 1938 fing dit Skep jit jens en nii Noom, Steuben.\n\nForseenking \nDi 9. Februwaari 1945 l\u00f6p di Steuben fan Pillau of en skul naa Kiil. Ombi 2.800 \u00f6nsk\u00f6\u00f6ten Soldaaten, 300 Persoonen Medisiinpersonaal, 150 Man Skepsmanskep, en hat jit, dat jit 900 fl\u00fccht Mensken me langs wiar.. Hur fuul Mensken \u00fcp Flucht wiar, es \u00f6nseeker blewen. Dit Skep wiar s\u00f6nen Leecht \u00f6nerwai, en dit Torpeedobuat T 196 wiar me langs d\u00f6\u00f6r di Uastsee naa Weesten.\n\nDi 10. Februwaari 1945 nachjtem t\u00f6\u00f6gen fif fuar jen waar di Steuben s\u00fc\u0111ern di Stolpe-Bank fuar Stolpm\u00fcnde fan tau Torpeedos raaket, wat dit Sowjet-U-Buat S-13 sk\u00f6\u00f6ten her en soonk \u00f6n bluat en kwart St\u00fcn. Di Koptain fan dit U-Buat, Alexander Marinesko her fjuur St\u00fcnen ee\u0111er dit Skep harket en meenti, dat hi en Krichskr\u00fctser, di Emden forseenket her.\n\nMe di Steuben ging di Mensken diar\u00f6n fuar't Miist \u00f6ner. Bluat 660 Mensken k\u00fcr \u00fct jaar Nuar fan dit Torpeedobuat, wat me langs wiar en jit en Torpeedofangbuat, di TF 10 \u0101pnomen uur. Tweseken 1.100 en 4.200 Mensken sen omkemen.\n\nLuki uk jir\n\n \u201eSch\u00f6ne wei\u00dfe Steuben\u201c auf www.die-auswaertige-presse.de\n Das Schicksal des Passagierdampfers Steuben\n\nEinzelnachweise \n\nSkep\nSkep (Forseenket 1945)\nKr\u00fctsfaartskep (D\u00fctskl\u00f6n)"